b'\n_START_ARTICLE_\nGeneral Electric GE36\n_START_PARAGRAPH_\nGeneral Electric GE36 je bil eksperimentalni propfan letalski motor, ki ga je razvijal ameri\xc5\xa1ki General Electric Aircraft Engines v 1980ih.  Propfan je kri\xc5\xbeanec med turboventilatorskim (turbofan) in turbopropelerskim motorjem. Kdaj se za propfan uporablja tudi oznaka "ventilator brez okvirja" (Unducted fan - UDF) ali pa "odprti rotor" (open rotor). Prednosti propfana so manj\xc5\xa1a poraba goriva, kar je ta motor tudi uspe\xc5\xa1no demonstriral. Problem pa je velik hrup med delovanjem in nevarnost v primeru odloma lopatic ventilatorja. V \xc4\x8dasu razvoja so cene nafte padle in posledi\xc4\x8dno tudi zanimanje za propfane._NEWLINE_GE36 so zasnovali na podlagi voja\xc5\xa1kega turbofana General Electric F404 (od lovca F-18). Motor je imel sorazmerno po\xc4\x8dasi rotirajo\xc4\x8do nizkotla\xc4\x8dno turbino. Ventilator je imel dva seta krakov, ki sta se vrtela v nasproptnih smereh - podobno kot pri kontrarotirajo\xc4\x8dem propelerju. Scimitar lopatice so imele nastavljiv vpadni kot._NEWLINE_GE36 naj bi omogo\xc4\x8dal potovalno hitrost Mach 0,75, kar je malce manj od trenutnih reaktivnih potni\xc5\xa1kih letal.'